लखनऊ स्थित पत्रकार समीरात्मज मिश्र को बुलंदशहर के पुलिस अधीक्षक अनीस अहमद अंसारी ने बताया कि बाबरिया को उनके तीन साथियों को गिरफ्तार किया गया.इन गिरफ्तारियों के साथ ही इस मामले में गिरफ्तार अभियुक्तों की संख्या छह हो गई है.इस मामले के तीन अभियुक्तों को पुलिस ने पहले ही गिरफ्तार किया था, जो अभी न्यायिक हिरासत में हैं.दिल्ली से कानपुर जाने वाले राजमार्ग 95 पर 29 जुलाई को कुछ हथियारबंद बदमाशों ने एक कार में अपने परिवार के साथ जा रही मां-बेटी के साथ बुलंदशहर में सामूहिक बलात्कार किया था.इसके बाद यह मामला सुर्खियों में आ गया था. विपक्षी दलों ने उत्तर प्रदेश की समाजवादी पार्टी की सरकार में क़ानून-व्यवस्था फेल हो जाने का आरोप लगाया था.इसके बाद प्रदेश सरकार ने कार्रवाई करते हुए ज़िले के कई वरिष्ठ पुलिस अधिकारियों को निलंबित कर दिया था.इलाहाबाद हाई कोर्ट ने इस मामले का स्वत: संज्ञान लेते हुए प्रदेश सरकार पर मामले की सीबीआई जांच को लेकर जवाब दाखिल करने को कहा है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)